Nafarroako Parlamentuko Mahaiak, 2021eko maiatzaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Regúlez Álvarez andreak aurkeztutako galdera, Nafarroako Gobernuaren deialdietan euskara merezimendu gisa baloratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko maiatzaren 31n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun diezaion:

Zenbait hilabete joan dira Nafarroako Justizia Auzitegi Nagusiak 2019ko urrian 103/2017 Foru Dekretuaren artikulu batzuk indargabetu zituenetik. Indargabetze horrek ezegonkortasun-egoera sortu du, eta milaka pertsonari eragin die, denbora horretan guztian ez baitzaie euskararen ezagutza aitortu Nafarroako Gobernuak onetsitako deialdietan.

Hori dela-eta, honako hau jakin nahi dugu:

Lehendakaritzako, Berdintasuneko, Funtzio Publikoko eta Barneko Departamentuak zer kronograma darabil euskara merezimendu gisa baloratzen duen foru dekretu berri bat ez onesteak berekin dakarren desberdintasun-egoera lehengoratzeko?

Iruñean, 2021eko maiatzaren 27an

Foru parlamentaria: Blanca Regúlez Álvarez